Document ID: 32007D0449

ΑΠΌΦΑΣΗ 2007/449/ΚΕΠΠΑ ΤΟΥ ΣΥΜΒΟΥΛΊΟΥ
της 28ης Ιουνίου 2007
η οποία θέτει σε εφαρμογή την κοινή θέση 2004/694/ΚΕΠΠΑ για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή θέση 2004/694/ΚΕΠΠΑ του Συμβουλίου (1), και ιδίως το άρθρο 2, σε συνδυασμό με το άρθρο 23 παράγραφος 2 δεύτερη περίπτωση της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Σύμφωνα με την κοινή θέση 2004/694/ΚΕΠΠΑ, το Συμβούλιο θέσπισε μέτρα ώστε να δεσμευθούν όλα τα κεφάλαια και οι οικονομικοί πόροι που ανήκουν στα φυσικά πρόσωπα που απαριθμούνται στο παράρτημα, τα οποία κατηγορούνται από το ICTY.
(2)
Κατόπιν της προσαγωγής του κ. Zdravko TOLIMIR ενώπιον του ICTY την 1η Ιουνίου 2007, το όνομά του θα πρέπει να αφαιρεθεί από τον κατάλογο.
(3)
Επιπλέον, θα πρέπει να παρασχεθεί αιτιολογία όσον αφορά τα πρόσωπα που εξακολουθούν να περιλαμβάνονται στον εν λόγω κατάλογο.
(4)
Είναι, συνεπώς, ανάγκη να προσαρμοσθεί ο κατάλογος που περιλαμβάνεται στο παράρτημα της κοινής θέσης 2004/694/ΚΕΠΠΑ, αναλόγως,
ΑΠΟΦΑΣΙΖΕΙ:
Άρθρο 1
Το παράρτημα της κοινής θέσης 2004/694/ΚΕΠΠΑ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημερομηνία της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 28 Ιουνίου 2007.

Labels: 11
5
0
13
18